Must pähklipuu

Must pähklipuu (Juglans nigra), teise nimetusega Ameerika pähkel, on üks haruldasemaid ja hinnatumaid lehtpuid.

Must pähklipuu kasvab tavaliselt 20–27 meetri kõrguseks, soodsates kasvukohtades isegi 40 meetri kõrguseks. Ilma oksteta silindrilise tüve kõrgus on 8–18 meetrit. Tüve läbimõõt on tavaliselt 0,6–1,2 meetrit, kuid heades kasvutingimustes võib ulatuda kuni 2 meetrini. 
Lülipuit on tavaliselt tume šokolaadipruun, tihti lillaka või punaka varjundiga. Maltspuit on hele (kahvatukollane), kuid aurutamisel läheb peaaegu sama tooni lülipuiduga. 
Must pähklipuu on sitke, mõõdukalt vastupidav, kerge, sillerdava läikega puit. Ta on ühtlase jämeda tekstuuriga, kiud on enamasti sirged, kuid võivad olla ka lainelised. Aastarõngad on selgesti eristatavad. Säsikiired ei ole silmaga nähtavad.http://www.hardwoodinfo.com/articles/view/pro/24/320

Kasvutingimused
Must pähklipuu kasvab segametsades temperatuurivahemikus 7 °C põhja pool kuni 19 °C lõunas. On teada juhuseid, kus must pähklipuu on talunud ka –43 °C pakast, kuid see on pigem erand. Must pähklipuu on tundlik pinnase suhtes, ta kasvab ideaalselt niisketel viljakatel muldadel. Kõige paremini kasvab liivastel, savistel muldadel. Selline pinnas säilitab endas palju vett, mida puu tarvitab kasvamiseks kuivadel perioodidel. Kõige produktiivsem kasvuperiood on 40. ja 50. eluaastate vahel.http://www.woodsolutions.com.au/Wood-Species/American-black-walnut

Füüsikalised omadused
Toore pähklipuidu tihedus on 900–950 kg/m3, kuivatatud puidul on ligikaudu 640 kg/m3 (niiskussisaldus 12%). Musta pähklipuu puit on keskmise tihedusega, kõva ja sitke. Mõõdukalt vastupidav kriimustustele. Puit on väga vastupidav ilmastikutingimustele, kuid vastuvõtlik putukakahjustustele (Lõuna-Illinoisis on mustast pähklipuust leitud üle 300 erineva putukaliigi). Lülipuit on vastupidav puidukaitsevahenditega töötlemisele.
http://www.wood-database.com/lumber-identification/hardwoods/black-walnut/

Töödeldavus
Musta pähklipuud on kerge töödelda nii käsi- kui ka tööstuslike masinatega. Esineb mõõdukas lõiketerade nürinemine. Nael- ja kruviühendused on vastupidavad; hea liimida, kuid leeliselised liimid võivad põhjustada plekke. Reageerib hästi auruga painutamisele. Töötlemisel eraldab kerget lõhna.http://www.vaarispuu.ee/puuliigid/1-puuliigid/14-ameerika-paehkel.html

Kasutusvõimalused
Musta pähklipuu puidust valmistatakse kvaliteetset mööblit, põrandaid, muusikainstrumente, sh kõlareid ja klavereid, laevasisustust, sporditarbeid, vihmavarjude käepidemeid, kellakorpuste materjale, püstolipärasid ning lennukipropellereid. Sobib hästi treimiseks, nikerdusteks ja spooni tegemiseks ning tänu tugevusele ja elastsusele ka toolide valmistamiseks. Kõrge kvaliteediga palgid hööveldatakse kattevineeriks, mis on väga nõutud üle kogu maakera. Puu kannab söödavaid pähkleid. Jahvatatud pähklikoori kasutatakse mitmesuguste toodete valmistamisel
http://www.mass.ee/ameerika-pahkel. Musta pähklipuu viljad sisaldavad hüdroksünaftokinoonset värvainet juglaniini ja tanniine ning pähklikoortest on saadud pruuni värvi tekstiili värvimiseks.

Mürgisus
Pähklipuu juurtes, tüves, lehtedes ja pähklikoortes leiduv keemiline aine pärsib mõnegi puu läheduses asuva taime (tomat, kartul, mustikas, õunapuud jpt) kasvu, ja seda isegi siis, kui must pähklipuu on ammu maha raiutud. Samuti võib musta pähklipuu tolmu suhtes esineda ülitundlikkust (tavaliselt silma- ja nahaärrituse näol).

Huvitavat

 Must pähklipuu ei ole punase raamatu ohustatud liikide nimekirjas.

 Vana-Kreekas sümboliseerisid pähklipuud viljakust ning neid puistati pulmade ajal igale poole laiali. Kuid Rumeenias sümboliseerivad pähklipuud just vastupidist – naised pistavad oma pulmaseelikusse nii palju pähkleid, mitme aasta võrra nad soovivad lapsesaamist edasi lükata.

 Maas vedelevatest pähklikoortest saab teha erilisi tooteid. Teise maailmasõja ajal puhastati lennukite kolbe „pähklikooreplahvatusega". See idee kandus hiljem üle autotööstusse, kus koori kasutati täpsustööriistade poleerimiseks. Pähklikoorest valmistatud tooteid kasutatakse veel reaktiivmootorite puhastamiseks, lisaainena muda- või naftaammutamisel, täitena dünamiidis, libisemisvastase komponendina autorehvides ja tolmleva komponendina putukamürkide valmistamisel.

Viited

 Välislingid 


Kategooria:Pähklipuulised
Kategooria:Värvitaimed